**MINISTERSTVO ŠKOLSTVA, VEDY, VÝSKUMU A ŠPORTU SR**

**Stromová 1**

**813 30 Bratislava**

**IČO: 00164381**

**Sprostredkovateľský orgán pre Operačný program Ľudské zdroje**

konajúci na základe

Zmluvy o vykonávaní časti úloh riadiaceho orgánu sprostredkovateľským orgánom

(ďalej ako „Poskytovateľ“)

**ROZHODNUTIE**

**O SCHVÁLENÍ ŽIADOSTI O POSKYTNUTIE NENÁVRATNÉHO FINANČNÉHO PRÍSPEVKU**

Poskytovateľ na základe žiadosti o poskytnutie nenávratného finančného príspevku (ďalej len „NFP“)

|  |  |
| --- | --- |
| **Identifikácia žiadateľa**  **(ďalej len „Žiadateľ“)** |  |
| **Kód žiadosti o poskytnutie NFP** |  |
| **Kód vyzvania (ďalej len „vyzvanie“)** |  |
| **Názov projektu ako je uvedený v žiadosti o poskytnutie NFP (ďalej len„Projekt“)** |  |

prijatej dňa DD. MM. RRRR (ďalej len „žiadosť o NFP“)

rozhodol v súlade s ustanovením § 19 ods. 8 v spojení s ustanovením § 16 ods. 2 zákona č. 292/2014 Z. z. o príspevku poskytovanom z európskychštrukturálnych a investičných fondov a o zmene a doplnení niektorých zákonov v znení neskorších predpisov (ďalej ako „zákon o príspevku z EŠIF“) takto:

1. Žiadosť o NFP sa schvaľuje.
2. NFP sa Žiadateľovi poskytuje najviac do výšky ........... EUR (slovom: .......... eur), pričom celkové oprávnené výdavky Projektu boli schválené vo výške najviac ........ EUR (slovom: .......... eur).
3. Pri poskytovaní NFP na realizáciu Projektu sa postupuje podľa tohto rozhodnutia, ktoré v prílohe č. 1 obsahuje práva a povinnosti Prijímateľa a Poskytovateľa v súvislosti s realizáciou Projektu. Nadobudnutím právoplatnosti tohto rozhodnutia podľa § 52 ods. 1 zák. č. 71/1967 Zb. o správnom konaní (správny poriadok) v znení neskorších predpisov (ďalej len „správny poriadok“) nadobúda toto rozhodnutie účinnosť a Žiadateľ sa ďalej označuje ako Prijímateľ. Poskytnutie NFP na základe tohto rozhodnutia je viazané na splnenie povinností Prijímateľa uvedených v tomto rozhodnutí v rámci jeho príloh, ktoré sú označené v odseku 4 tohto rozhodnutia.
4. Jednotlivé prílohy tohto rozhodnutia sú jeho neoddeliteľnou súčasťou a sú pre Žiadateľa rovnako záväzné. Súčasťou rozhodnutia o schválení žiadosti o poskytnutie NFP sú tieto prílohy:
   1. príloha č. 1 - Práva a povinnosti Prijímateľa a Poskytovateľa v súvislosti s realizáciou Projektu;
   2. príloha č. 2 - Predmet podpory NFP;
   3. príloha č. 3 - Rozpočet Projektu;
   4. príloha č. 4 - Finančné opravy za porušenie pravidiel a postupov obstarávania
5. Zmena tohto rozhodnutia je možná za splnenia podmienok stanovených v § 22  až § 24 zákona o príspevku z EŠIF. Zmena v právach a povinnostiach Poskytovateľa a Prijímateľa v súvislosti s realizáciou Projektu, ako aj v ďalších prílohách tohto rozhodnutia, sa vykoná postupom a v rozsahu uvedenom v prílohe č. 1 tohto rozhodnutia.
6. Rozhodnutie o schválení žiadosti o poskytnutie NFP sa vydáva na dobu určitú a jeho platnosť a účinnosť končí schválením poslednej Následnej monitorovacej správy, ktorú je Prijímateľ povinný predložiť Poskytovateľovi v súlade s ustanovením článku 9 ods. 5 prílohy č. 1 tohto rozhodnutia a v prípade, ak sa na Projekt nevzťahuje povinnosť predkladania Následných monitorovacích správ, platnosť a účinnosť tohto rozhodnutia sa limituje Finančným ukončením Projektu na samotné rozhodnutie (bez jeho príloh) a:
   1. článok 16, 18 a 19 prílohy č. 1 tohto rozhodnutia, ktorých platnosť a účinnosť končí 31. decembra 2028 alebo po tomto dátume vysporiadaním finančných vzťahov medzi Poskytovateľom a Prijímateľom na základe tohto rozhodnutia, ak nedošlo k ich vysporiadaniu k 31. decembru 2028;
   2. tých ustanovení prílohy č. 1, ktoré majú sankčný charakter pre prípad porušenia povinností vyplývajúcich pre Prijímateľa (z článkov 16, 18 a 19 prílohy č. 1 tohto rozhodnutia), pričom ich platnosť a účinnosť končí s platnosťou a účinnosťou predmetných článkov;
   3. projektov, v rámci ktorých došlo k poskytnutiu štátnej pomoci, platnosť a účinnosť článku 16 a článku 19 prílohy č. 1 tohto rozhodnutia trvá po dobu stanovenú v bodoch (i) a (ii) tohto písm. c), ak z písmen a) a b) tohto odseku 6 nevyplývajú dlhšie lehoty:
      1. platnosť a účinnosť článku 19 prílohy č. 1 tohto rozhodnutia končí uplynutím 10 rokov od schválenia Následnej monitorovacej správy a
      2. platnosť a účinnosť článku 16 prílohy č. 1 tohto rozhodnutia v súvislosti s vymáhaním neoprávnenej štátnej pomoci končí uplynutím 10 rokov od schválenia Následnej monitorovacej správy.

Platnosť a účinnosť tohto rozhodnutia v rozsahu uvedenom v písmenách a) až c) tohto odseku 6 sa predĺži na základe oznámenia Poskytovateľa Prijímateľovi v prípade, ak nastanú skutočnosti uvedené v článku 140 všeobecného nariadenia (č. 1303/2013, ako je definované v článku 1 ods. 4 prílohy č. 1 rozhodnutia o schválení žiadosti o NFP) o čas trvania týchto skutočností.

**O d ô v o d n e n i e:**

Poskytovateľ ako sprostredkovateľský orgán pre operačný program Ľudské zdroje na základe plnomocenstva zo dňa 28.7.2015 v zmysle článkov 2 a 3 Zmluvy o vykonávaní časti úloh riadiaceho orgánu sprostredkovateľským orgánom v rámci konania o žiadosti o NFP overil splnenie podmienok poskytnutia NFP a dospel k záveru, že žiadosť o NFP podľa jej obsahu (vrátane príloh) splnila všetky podmienky poskytnutia NFP tak, ako boli stanovené vo vyzvaní a zároveň bol k dispozícii dostatok finančných prostriedkov na financovanie realizácie Projektu obsiahnutého v schválenej žiadosti o NFP na základe alokácie určenej v predmetnom vyzvaní, na základe čoho žiadosť schválil. Uvedené overenie podmienok poskytovania príspevku nelimituje poskytovateľa alebo štatutárny orgán poskytovateľa v overovaní ich splnenia v prípadných ďalších konaniach v súvislosti so žiadosťou v súlade so zákonom o príspevku z EŠIF.

Výška schváleného nenávratného finančného príspevku je maximálna a v priebehu realizácie nesmie byť prekročená.

V konaní o žiadosti o NFP bolo zistené, že v rámci Žiadateľom predložených a požadovaných výdavkov boli identifikované také, ktoré nespĺňajú podmienky oprávnenosti výdavkov definované vo vyzvaní, v dôsledku čoho bola výška žiadaného NFP znížená o ..... EUR (slovom:..............). Zníženie požadovanej výšky NFP bolo vykonané nasledovne:.......................

V súlade s ustanovením § 25 ods. 2 zákona o príspevku z EŠIF právny nárok na poskytnutie príspevku vzniká nadobudnutím právoplatnosti tohto rozhodnutia.

**P o u č e n i e:**

Proti tomuto rozhodnutiu je v súlade s § 22 zákona o príspevku z EŠIF možné podať odvolanie. Žiadateľ môže podať odvolanie písomne na adresu Poskytovateľa uvedenú v tomto rozhodnutí do 10 pracovných dní odo dňa doručenia tohto rozhodnutia alebo elektronicky, zaslaním do elektronickej schránky Poskytovateľa podpísané kvalifikovaným elektronickým podpisom alebo kvalifikovaným elektronickým podpisom s mandátnym certifikátom alebo kvalifikovanou elektronickou pečaťou. V odvolaní sa okrem identifikačných náležitostí (§ 22 ods. 5 písm. a) a b) zákona o príspevku z EŠIF) musí uviesť, proti ktorému rozhodnutiu odvolanie smeruje, akej veci sa odvolanie týka a dôvody podania odvolania, čo odvolaním žiadateľ navrhuje a dátum podania a podpis osoby podávajúcej odvolanie.

Žiadateľ je oprávnený po nadobudnutí právoplatnosti tohto rozhodnutia podať podnet na preskúmanie rozhodnutia mimo odvolacieho konania v súlade s podmienkami uvedenými v § 24 zákona o príspevku z EŠIF.

Toto rozhodnutie je preskúmateľné súdom.

(podpísané elektronicky v súlade so zákonom č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) v znení neskorších predpisov)